דאסו סיסטמס הכריזה כי האוניברסיטה השוויצרית למדע יישומי, Haute Ecole Arc Ingenierie, בחרה בפלטפורמת 3DEXPERIENCE כדי לפתח ולשפר את יכולות ההנדסה השל סטודנטים שלה בטרם הם נכנסים לעולם המקצועי בחברות תעשייה מובילות.
הסטודנטים של HE-Arc ילמדו את עתיד התעשייה על ידי לימוד ושימוש באפליקציות לתכנון וירטואלי, סימולציה וייצור. אותן אפליקציות המשמשות מהנדסי תעשייה ברחבי העולם כדי להשיג יתרון תחרותי בתחומים של ייצור חכם, מיקרו-ייצור, חיישנים, האינטרנט של הדברים, תעשייה יוקרתית וטכנולוגיה רפואית.
שוויץ מהווה מוקד משיכה לחברות בינלאומיות המסתמכות על הכישרון המקומי כדי לאייש משרות הנדסיות הדורשות כישורים גבוהים. בעוד ארגונים מאמצים טכנולוגיות חדשות כדי להאיץ את קצב החדשנות ולהציג מוצרים ושירותים חדשים, עולם האקדמיה חייב לספק באופן יעיל לסטודנטים שלו את מערך היכולות שנדרשות כדי לפעול בחוד החנית של תהליכי ההנדסה. HE-Arc Ingenierie, שהשורשים שלה מגיעים עד להקמת בתי ספר לשענות לפני 150 שנים, חיפשה עבור הסטודנטים שלה אחר פתרון אינטראקטיבי, שיתופי ובינתחומי יותר , שיהיה תואם לתהליכי ההנדסה ולכלים המופעלים בחברות אלה.
יותר מ- 500 סטודנטים ומרצים ב- HE-Arc ישתמשו ב- 3DEXPERIENCE כדי לשתף פעולה במסגרת כ- 2,000 פרויקטים הנדסיים בכל שנה. סביבת הלימוד הזו לפיתוח מוצרים וירטואליים, מאפשרת לשלב תפיסות של אומנות, עסקים, רשתות חברתיות וקיימות, על גבי פלטפורמה יחידה. תפיסות לימוד רחבות, שיתוף פעולה קל ומאובטח, וממשק משתמש ידידותי, מאפשרים לסטודנטים ומרצים ליצור מוצרים, לנהל פרויקטים, ולהשתלב בהכשרה מעשית ובין תחומית. במקביל, HE-Arc, היא משתתפת פעילה ב- Peer Learning EXPERIENCE של דאסו סיסטמס. יוזמה ללימוד שיתופי, המחברת בין מרצים באוניברסיטאות ברחבי העולם כדי לבצע סיעור מוחין לגבי יצירת שינוי דיגיטלי בהשכלת ההנדסה. הקהילה מספקת מתודולוגיות חדשות וקורסים שחבריה יכולים להשתמש בהם בחינם. שלושה מרצים ב- HE-Arc יתרמו לקהילה זאת, בעיקר בנושא בחוויות למידה חדשות להנדסה מכנית וסימולציה ריאליסטית באמצעות פלטפורמת 3DEXPERIENCE.
"יש לנו שיתוף פעולה הדוק עם חברות רב לאומיות שיש להם צרכים ייחודיים בתחומים של תכנון הנדסי תעשייתי, טכנולוגיות מידע ותקשורת, מיקרו הנדסה והנדסה תעשייה וניהול", אמר רפאל מוטאבון, מרצה ואחראי לכלי מערכות מידע, HE-Arc. "בחרנו בפלטפורמת 3DEXPERIENCE בזכות היכולת המוכחת שלה לתכנון מכני, ייצור וסימולציה בתהליכים תעשייתיים, אשר יכינו את הסטודנטים שלנו להזדמנויות עתידיות אצל המעסיקים בשוק". "פלטפורמת 3DEXPERIENCE מאפשרת ל- HE-Arc לסייע לסטודנטים לשלוט בטכנולוגיות ובשיטות האחרונות בהן משתמשים בתעשייה", אמר פיליפ פרוסטייר, סגן נשיא, פעילות בינלאומית וקהילות, דאסו סיסטמס. "HE-Arc הוא אחד מ- 40,000 בתי ספר ברחבי העולם המשתמש באפליקציות וירטואליות והוא חבר מוערך בקהילת Peer Learning EXPERIENCE. באמצעות שיתוף פעולה עם HE-Arc ואוניברסיטאות אחרות, אנו יכולים לבצע מהפך דיגיטלי בהשכלה ולפתח את מערך היכולות הגלובלי למאה ה- 21".